PATVIRTINTA

Marijampolės „Šaltinio“ progimnazijos direktoriaus 2021 m. gruodžio d. įsakymu Nr. V- (1.3E)

**MARIJAMPOLĖS „ŠALTINIO“ PROGIMNAZIJOS PAILGINTOS DIENOS GRUPĖS VEIKLOS ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Pailgintos dienos grupės veiklos organizavimo paslaugos teikimo Marijampolės „Šaltinio“ progimnazijoje tvarkos aprašas (toliau – aprašas) reglamentuoja pailgintos dienos grupės (toliau – grupės) veiklą progimnazijoje.
2. Apraše vartojamos sąvokos:

**Progimnazija** – Marijampolės miesto savivaldybės bendrojo lavinimo įstaiga (juridinis asmuo, kurio pagrindinė veikla yra formalusis ir neformalusis švietimas).

**Pailgintos dienos grupė** – tai tėvų (globėjų, rūpintojų) prašymu suburta grupė mokiniams, kuriems teikiama neformaliojo švietimo paslauga po pamokų.

1. Progimnazija, steigdama grupę vadovaujasi Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo įstatymu, Lietuvos Respublikos švietimo ir mokslo ministerijos norminiais aktais bei kitais teisės aktais ir šiuo Aprašu.
2. Grupės paslauga yra mokama ir teikiama mokytojo, vadovaujantis pareigybės aprašymu.

**II. GRUPĖS  VEIKLOS TIKSLAS IR UŽDAVINIAI**

1. Grupės veiklos tikslas – plėtoti vaikų socializacijos galimybes, užtikrinti saugų, kryptingą vaikų ugdymą ir užimtumą po pamokų.
2. Grupės veiklos uždaviniai:

6.1. gerinti vaikų ugdymo(-si) kokybę;

6.2. skatinti vaikų užimtumą, jo įvairovę;

6.3. tenkinti mokinių pažinimo, saviraiškos bei bendravimo poreikius;

6.4. formuoti prasmingo poilsio ir sveikos gyvensenos įgūdžius.

**III. GRUPĖS STEIGIMAS**

1. Grupė steigiama pagal tėvų (globėjų, rūpintojų) prašymus, suderinus su progimnazijos direktoriumi.
2. Į grupę mokiniai priimami tėvams (globėjams, rūpintojams) pateikus rašytinį prašymą (1 priedas).
3. Grupės veikla grindžiama progimnazijos direktoriaus įsakymu patvirtintu Pailgintos darbo dienos grupės paslaugos teikimo tvarkos aprašu.

**IV. GRUPĖS DARBO ORGANIZAVIMAS**

1. Grupės darbas organizuojamas pagal sudarytą ir suderintą su progimnazijos direktoriumi grupės veiklos planą ir dienotvarkę.
2. Grupė komplektuojama ir pradeda veikti nuo kiekvienų mokslo metų rugsėjo 2 d, baigia veikti paskutinę ugdymo proceso dieną.
3. Mokiniai ir jų skaičius grupėje per mokslo metus gali kisti.
4. Ugdomąją veiklą grupės mokytoja fiksuoja elektroniniame dienyne, mokinių apskaitą – mokinių lankomumo apskaitos tabelyje, kurį paskutinę kiekvieno mėnesio darbo dieną pateikia progimnazijos buhalterei.
5. Į pailgintos dienos grupę priimami 1-4 klasių mokiniai (išimties tvarka ir vyresni).
6. Grupėje didžiausias mokinių skaičius – 32, mažiausias – 16.
7. Grupės mokytojas vykdo saugią mokinių priežiūrą, kryptingą pažintinę, meninę, sportinę veiklą grupės patalpose ar lauke.
8. Informuoja tėvus (globėjus, rūpintojus) apie mokinių savijautą, sveikatą, elgesį, veiklą grupėje.
9. Tėvai (globėjai, rūpintojai) turi teisę savo vaikams parinkti grupės lankymo trukmę (apie tai nurodoma tėvų (globėjų, rūpintojų) prašyme).

19. Marijampolės  savivaldybės tarybos  2021 m. lapkričio 29 d. sprendimu Nr. 1-282 (įsigalioja 2022 m. sausio 1d.) nustatytas  mėnesio mokestis už pailgintos dienos grupę, kai mokinys tėvų pageidavimu grupėje prižiūrimas:

19.1. iki 3 valandų per dieną – 20,00 Eur (vienos dienos mokesčio vidurkis 1,00 Eur);

19.2. iki 6 valandų per dieną – 30,00 Eur (vienos dienos mokesčio vidurkis 1,50 Eur);

20. Mažinamas 50 proc. mėnesio mokestis:

20.1.   mokiniams, gaunantiems socialinę paramą arba turintiems teisę į ją (kai šeimos pajamos vienam šeimos nariui per mėnesį yra mažesnis kaip 1,5 valstybės remiamų pajamų dydžio);

20.2. Sumažinamas mėnesio mokestis 19.1 ir 19.2 punktuose nustatyto vienos dienos mokesčio vidurkio dydžiu už kiekvieną nelankytą dieną, jeigu mokinys grupės nelankė:

20.2.1. progimnazijos ugdymo plane nustatytų atostogų laiku ir kai pamokos nevyko dėl ekstremalių gamtos sąlygų (šalčio, karščio ir pan.,);

20.2.2. paskelbto karantino laikotarpiu nelankant ugdymo įstaigos.

1. Apskaičiuotas mėnesio mokestis sumokamas iki kito mėnesio 20 dienos. Mokinį, už kurį laiku nesumokėtas mėnesio mokestis, įstaigos vadovas turi teisę išbraukti iš grupės sąrašų.
2. Mokiniui atsisakius lankyti grupę, tėvai privalo progimnazijos direktorių informuoti raštu, o atsisakymas lankyti įsigalioja nuo ateinančio mėnesio 1 d.
3. Grupę lankančių mokinių tėvų (globėjų, rūpintojų) atsiskaitymas už teikiamas paslaugas vykdomas bankiniu pavedimu.
4. Pagal tėvų (globėjų, rūpintojų) pageidavimus ir įstaigos galimybes mokiniams gali būti organizuojamas maitinimas.
5. Į namus mokiniai išleidžiami jiems patogiu laiku: vieni arba juos pasiima tėvai (apie tai nurodoma tėvų (globėjų, rūpintojų) prašyme).

**V. BAIGIAMOSIOS NUOSTATOS**

1. Grupės  veiklos priežiūrą atlieka direktoriaus pavaduotoja ugdymui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_